**Styrets Forslag som legges frem på årsmøtet 2022**

**Vedtektnorm for lokalforening/lokallag i Norges Jeger- og Fiskerforbund**

Vedtatt av Norges Jeger- og Fiskerforbunds Landsmøte 14. november 2021. Innholdet kan lagene/foreningene selv endre på der slike muligheter er angitt.

## **§ 1 Navn**

Foreningens/lagets navn er Trøgstad Jeger- og Fiskeforening, heretter forkortet TJFF

## **§ 2 Formål**

TJFFs formål er:

* å ivareta jakt- og fiskeinteressene gjennom ivaretakelse av naturens produksjonsgrunnlag, og ved at allmennheten skal ha adgang til å utøve jakt og fiske.
* å være en aktiv interesseorganisasjon som ivaretar medlemmenes interesser innen jakt, fiske, naturforvaltning og friluftsliv.
* å sikre en bærekraftig høsting av våre vilt- og fiskeressurser, basert på tilgjengelig kunnskap.
* å sikre at viltet og fisken høstes til glede for flest mulig motiverte utøvere.
* å arbeide for økt allmenn forståelse for jakt og fiske.
* å arbeide for korrekt bruk av våpen og sportsfiskeredskap.
* å drive et aktivt ungdoms- og utdanningsarbeid.
* å samarbeide med offentlige myndigheter og andre interesseorganisasjoner.
* å arbeide for å etablere lokale medlemsfordeler.

TJFFs formål er også de samme som for NJFF. Arbeidet i TJFF skal bygge på NJFFs gjeldende handlingsprogram.

(Foreningen kan selv utvide formålsbeskrivelsen for å konkretisere formålet.)

**§ 3 Medlemskap**

Enhver person som er interessert i jakt, sportsfiske, annet friluftsliv og naturforvaltning kan bli medlem.

TJFF er tilsluttet NJFF med alle sine medlemmer.

Medlemmene deles inn i de til enhver tid gjeldende medlemskategorier i forbundet.

Et medlem har ingen rettigheter i organisasjonen utover den perioden som kontingenten

er betalt for.

Medlemskap fornyes gjennom betaling av kontingenten for det kommende året.

For å ha stemmerett må medlemmet ha fylt 14 år.

Styret i TJFF kan vedta eksklusjon, suspensjon eller tap av verv og rettigheter i henhold til

NJFFs sentrale vedtekter

**§ 4 Medlemskontingent**

Medlemskontingenten vedtas av NJFFs landsmøte og Representantskap. Betalt kontingent gjelder for ett år fra betalingsdato. Kontingenten kreves inn av NJFF sentralt, som overfører besluttet andel til foreningen.

**§ 5 TJFFs styrende organer**

a) Ordinært årsmøte

b) Ekstraordinært årsmøte

c) Styret

## **§ 6 Årsmøte**

Ordinært årsmøte skal holdes hvert år innen 31. mars. Årsmøtet skal innkalles av styret minst fire uker før avholdelse. Forslag til saksliste for møtet skal følge innkallingen. Saker til årsmøtet skal være skriftlige og styret i hende senest to uker før årsmøtet. Endelig sakliste behandles av styret og gjøres kjent for medlemmene senest én uke før møtet. Det skal føres protokoll fra årsmøtet.

På årsmøtet skal følgende behandles:

1. Konstituering av møtet

- Godkjenning av innkallingen

- Godkjenning av dagsorden

- Godkjenning av forretningsorden

- Valg av ordstyrer

- Valg av sekretær

- Valg av tellekorps

- Valg av to medlemmer til å underskrive protokollen

2. Årsmelding fra siste kalenderår

3. Revidert regnskap fra siste kalenderår

4. Innkomne saker med styrets forslag til vedtak

5. Retningslinjer for foreningsdriften

6. Andre saker som styret har ført opp på dagsorden

7. Styrets forslag til virksomhetsplan og budsjett

8. Styrets forslag til kontingentnivå (lav, middels, høy sats) for hovedmedlemskap.

9. Valg av styre i henhold til § 8

10. Foreningens utvalgsstruktur og valg av medlemmer til utvalg etter behov

11. Valg av valgkomite på tre medlemmer

12. Valg av revisor(er)

13. Eventuell utnevning av æresmedlemmer

14. Eventuelt forslag om vedtektsendringer med utgangspunkt i NJFFs vedtektsnorm

(Foreningen kan selv utvide temalisten ved behov.)

Årsmøtet skal ha tilsyn med at tidligere avgjørelser er utført i samsvar med forutsetningene.

Saker avgjøres med alminnelig flertall. Ved stemmelikhet anses forlaget forkastet, unntatt ved personvalg hvor det foretas loddtrekning. Personvalg bør foregå skriftlig dersom det foreligger flere forslag og noen krever skriftlig avstemning. Ellers har ingen tilstedeværende mer enn én stemme. Det er ikke rom for fullmakter.

Inntil to representanter fra sentralleddet og/eller regionorganisasjonen har rett til å være til stede med talerett.

**§ 7 Ekstraordinært årsmøte**

Ekstraordinært årsmøte kan innkalles av styret, eller når et tidligere årsmøte har besluttet

det, eller når det blir krevd skriftlig av 1/3 av medlemmene.

Melding av saker og innkalling må skje innen de samme tidsrammer som for ordinært årsmøte.

Det skal føres protokoll fra ekstraordinært årsmøte.

Det skal ikke tas avgjørelser i andre saker enn de som er oppført i innkallingen.

Inntil to representanter fra sentralleddet og/eller regionorganisasjonen har rett til å være

til stede med talerett.

**§ 8 Styret**

TJFF ledes av et styre på ulikt antall medlemmer, minimum 5, samt fire varamedlemmer og skal velges av årsmøtet for to år av gangen, men slik at tilnærmet halve styret

er på valg hvert år.

Styret har av årsmøtet valgt:

Leder (på valg oddetalls år)

Nestleder (på valg partalls år)

Kasserer (på valg oddetalls år)

Sekretær (på valg oddetalls år)

Leder Skyttergruppen (på valg partalls år)

Leder Utmarksgruppen (på valg partalls år)

Leder Barne- og Ungdomsgruppen (på valg partalls år)

Leder Hundegruppen (på valg oddetalls år)

Web Ansvarlig (på valg partalls år)

Varamedlemmer er medlem nr. 1 i Skyttergruppa, Utmarksgruppa, Barne- og Ungdomsgruppa og Hundegruppa, og stiller på styremøte dersom ikke leder kan stille selv.

Styremøte blir holdt når leder fastsetter det, eller når det blir krevd av minst tre medlemmer av styret. Styret er beslutningsdyktig når mer enn halvparten av styrets medlemmer er

til stede. Vedtak blir gjort med alminnelig flertall. Ved stemmelikhet har leder

dobbeltstemme. Styret er kollektivt ansvarlig for driften av foreningen/laget og for de vedtak som gjøres.

Det skal føres protokoll fra hvert styremøte. Denne skal gjøres kjent for medlemmene.

(Foreningene kan legge til flere styremedlemmer med definerte ansvarsområder. Disse skal være valgt av årsmøtet.)

## **§ 9 Styrets plikter**

1. Verne om TJFFs interesser, forvalte midlene, håndheve vedtektene og TJFFs retningslinjer.

2. Gjennomføre årsmøtevedtatte saker og virksomhetsplan. Forberede, behandle og fatte vedtak i saker av interesse for TJFF.

3. Legge frem for årsmøtet melding om virksomheten i TJFF gjennom det siste kalenderåret, revidert regnskap, budsjettforslag og forslag til virksomhetsplan i samsvar med NJFFs strategidokument, for kommende år.

4. Legge fram for årsmøtet eventuelle forslag om utnevning av æresmedlemmer, samt eventuelle forslag om tildeling av NJFFs diplomer eller gullmerke for videre ekspedering til NJFFs Forbundsstyre.

5. Rapportere årsmelding og regnskap til NJFF sentralt innen 1. mai hvert år. Ajourføre tillitsvalgtliste i NJFFs medlemsregister og i Brønnøysundregisteret.

6. Arbeide for forenings- og medlemsfordeler, herunder muligheter for økonomisk støtte.

7. Ivareta TJFFs arkiv.

8. Opprette/endre utvalg etter behov, og utarbeide instrukser for disse.

9. Sørge for at foreningen drives på en aktiv og god måte for å nå målsettingene.

(Foreningen kan selv føye til flere plikter i opplistingen.)

## **§ 10 Regnskap**

Regnskapet følger kalenderåret og skal revideres av revisor(er) valgt av årsmøtet. Revisjonen gir innstilling om regnskapet til årsmøtet.

TJFF dekker reiseutgifter og eventuelle andre utgifter som representanter for foreningen/laget blir påført i tjeneste.

**§ 11 Vedtektsendringer**

TJFFs vedtekter skal være innenfor NJFFs gjeldende vedtekts norm. Dersom endringer i normen krever endringer i foreningens egne vedtektstilpasninger, forplikter TJFF seg til å behandle dette på førstkommende ordinære årsmøte.

Forslag til endringer i de deler av vedtektene som foreningen selv kan tilpasse krever 2/3 flertall på årsmøtet for å bli vedtatt. Vedtektsendringer må godkjennes av NJFF sentralt.

**§ 12 Domsutvalg**

Foreningen er forpliktet av bestemmelsene i gjeldende domsutvalg i NJFFs sentrale vedtekter og normer.

**§ 13 Utmelding av NJFF**

Utmelding av NJFF krever 2/3 flertall i to påfølgende ordinære årsmøter og gjøres gjeldende fra førstkommende årsskifte etter endelig utmeldingsvedtak. Lovlig fattet utmeldingsvedtak må meddeles NJFF sentralt innen 1. september i året før utmeldingen.

Dersom TJFF trekker seg ut fra NJFF uten gyldig vedtak i henhold til disse vedtektene, kan NJFFs Forbundsstyre vedta at NJFFs regionlag skal overta TJFFs eiendeler på uttrekningstidspunktet til fremme for forbundets formål i området.

## **§ 14 Oppløsning av TJFF**

Dersom det foreligger et grunngitt forslag om oppløsing, skal styret behandle dette og legge det fram for årsmøtet. Endelig avgjørelse i saken krever 2/3 flertall for oppløsing i to på hverandre følgende årsmøter. Dersom det blir vedtatt å oppløse TJFF, kan NJFFs Forbundsstyre vedta at midlene skal disponeres av NJFFs regionlag til fremme for forbundets formål i kommunen eller distriktet.

Dersom TJFF selv ikke er i stand til å gjennomføre årsmøte, tilligger det regionlagets styre å beslutte oppløsning.

## **§ 15 Jakt og Leieavtaler**

Ettersom foreningene Østre og Vestre Trøgstad opprinnelig hadde sine egne jakt- og leieavtaler, så har årsmøtene i de respektive foreningene ville ha disse separerte ved en sammenslåing av foreningene.

Dette omfatter:

* Jaktområder Østre/Vestre Trøgstad
* Leieavtaler Østre/Vestre Trøgstad

## **§ 16 TJFFs Utvalg**

**Skyttergruppen:**

Består av Leder og 4 Medlemmer og Teknisk ansvarlig

Gruppens formål:

* Drift og vedlikehold av skytterbanen
* Kursvirksomhet (for eksempel. Jegerprøvekurs)
* Ansvarlig for konkurranseaktivitetene, samt sette opp forslag til terminliste
* Ha fokus på utvikling av gruppen for å sikre gode tilbud til medlemmene samt øke medlemsmassen

**Utmarksgruppen:**

Består av Leder og 4 Medlemmer

Gruppens formål:

* Sørge for drift av Slått- og Rådyrprosjektet
* Sørge for gyldige avtaler med grunneiere i forbindelse med jaktterreng
* Salg av Jaktkort
* Sørge for gyldige avtaler med grunneiere i forbindelse med fiskevann
* Salg av Fiskekort
* Ansvarlig for fiskekonkurranseaktivitetene, samt sette opp forslag til terminliste
* Ta vannprøver og sende inne disse til analyse
* Drift og vedlikehold av Viltkameraer
* Sporing av rovdyr
* Ha fokus på utvikling av gruppen for å sikre gode tilbud til medlemmene samt øke medlemsmassen

**Barne- og Ungdomsgruppen:**

Består av Leder og 4 medlemmer

Gruppens formål:

* Planlegge og gjennomføre aktiviteter rettet mot barn og unge
* Ha fokus på utvikling av gruppen for å sikre gode tilbud til medlemmene samt øke medlemsmassen

**Hundegruppen:**

Består av Leder og 4 Medlemmer

Gruppens formål:

* Drift og vedlikehold av hundehegn
* Kursvirksomhet (for eksempel. blodspor og dressurkurs)
* Ha fokus på utvikling av gruppen for å sikre gode tilbud til medlemmene samt øke medlemsmassen

Gruppenes medlemmer blir valgt av årsmøtet og velges for 2 år av gangen